stanford-oval/wikipedia huggingface dataset:
Korpilompolon piiri

| Korpilompolon piiri |
| --- | --- |
 Korpilompolon kirkko
 fiKorpilompolon piiri 
 66°51′07″N, 23°03′04″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Pajalan kunta
Piirikoodi:  325022
Väestö
Väkiluku (2022):  841 
Korpilompolon piiri (ruots. Korpilombolo distrikt) sijaitsee Pajalan kunnassa Ruotsissa. Sen väkiluku on 841  (31. joulukuuta 2022). Korpilompolon kylä kuuluu Korpilompolon piiriin.
Agnetha Fältskog levytti vuonna 1978 sävellyksensä ”Tio mil kvar till Korpilombolo”, jonka sanoituksen tekivät Björn Ulvaeus ja Peter Himmelstrand.
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Pajalan kunnan piirit
Mareografi

Mareografin piirturilaitteistoa Venetsiassa.
Mareografi on meriveden korkeuden mittausasema. Mareografissa on vaimennusputkella mereen yhdistetty mittauskaivo, jossa kelluke osoittaa meriveden korkeuden. Syvällä pinnan alla sijaitseva vaimennusputki poistaa aallokon vaikutuksen, mutta välittää meriveden pinnan vaihtelun mittauskaivoon.
Kellukkeen liike rekisteröidään automaattisella laitteistolla. Aiemmin mareografit olivat mekaanisia ja piirsivät korkeuskäyrän paperirullalle. Nykyään käytetään digitaalisia mittalaitteita, jotka voivat välittää korkeustiedon reaaliaikaisesti.
Suomen mareografit

Suomen rannikolla toimii neljätoista mareografia eri paikkakunnilla Kemistä Haminaan. Ensimmäisenä toimintansa aloitti Hangon mareografi vuonna 1887. Toiseksi vanhin on Helsingin Kaivopuiston rannan mareografi, jossa mittaustoiminta alkoi vuonna 1904. Uusin mareografi Porvoossa aloitti toimintansa vuonna 2014.
Suomen mareografeja ylläpiti aluksi Suomen Tiedeseuran Meteorologinen Keskuslaitos, vuodesta 1918 alkaen Merentutkimuslaitos ja vuodesta 2009 alkaen Ilmatieteen laitos.
Jo ennen mareografilaitteita on merenpinnan korkeutta mitattu asteikkohavainnoin, Hangossa 1850-luvulta ja Helsingissä vuodesta 1841.
Aiheesta muualla

Wikimedia Commonsissa on kuvia tai muita tiedostoja aiheesta .
Meriveden korkeushavainnot Ilmatieteen laitoksen sivuilla
Rahbar

Rahbar tai Rahbari voi tarkoittaa ainakin seuraavia henkilöitä:
Alexander Rahbari (s. 1948), iranilainen kapellimestari ja säveltäjä
Samuel Rahbar (1929–2012), iranilainen biologi
Fatemeh Rahbar (1964–2020), iranilainen poliitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Raheem Mostert

| Raheem Mostert |
| --- | --- |
 Mostert vuonna 2015
Henkilötiedot
Syntynyt: 9. huhtikuuta 1992 (ikä 32) Daytona Beach, Florida
Kansalaisuus:   Yhdysvallat
Amerikkalaisen jalkapallon pelaaja
Pituus:  178 cm
Pelipaikka:  keskushyökkääjä
Seura
Seura:  San Francisco 49ers
Sarja:  NFL
Pelaajaura
Aik. seurat:  Miami Dolphins   Baltimore Ravens   Cleveland Browns   Chicago Bears
Pääsarjaura:  2015–
Dominique Raheem Mostert (s. 9. huhtikuuta 1992 New Smyrna Beach, Florida) on amerikkalaisen jalkapallon pelaaja, pelipaikaltaan keskushyökkääjä. Hän on vuodesta 2016 lähtien pelannut National Football Leaguen San Francisco 49ersissa. Hän pelasi yliopistojalkapalloa Purduessa.
Korpiaho-Heinosniemi

| Korpiaho-Heinosniemi |
| --- | --- |
Kaupunki:  Jyväskylä
Suuralue:  Korpilahti
Kaupunginosa nro:  86
Korpiaho-Heinosniemi on Jyväskylän 86. kaupunginosa. Se on harvaan asuttua aluetta, pääosin metsä- ja vesistövaltaista mökkialuetta. Ympäröi kirkonkylää joka suunnasta.
Heinosniemi on Päijänteen iso niemi Korpilahden kirkonkylän itäpuolella, joka sijaitsee Ristinselän syleilyssä ja Kärkisten sillan tuntumassa. Vanhimmat alueen talot on kirjattu 1500-luvun asiakirjoihin. Heinosniemen korkein kohta on Heinoskorkee, joka kohoaa 228 metriin merenpinnan yläpuolelle. Alueella sijaitsee myös Kovalan talo, jossa Akseli Gallen-Kallela piirsi lukuisia taulujaan.
Jyväskylän kaupunginosat suuralueittain
| --- | --- |
01 Kantakaupunki:  1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja:  7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas:  13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo:  15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala:  22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi:  18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki
07 Keljo:  10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila:  16. Halssila  (Aittorinne; Kivistö; Tuohimutka)
09 Säynätsalo:  31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä:  58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola:  41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä:  65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka:  38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti:  80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Madison Square

| Madison Square |
| --- | --- |

Sijainti:  Manhattan, Yhdysvallat
Koordinaatit:  40°44′31″N, 73°59′17″W
Rakennustyyppi:  Tori ja kaupunkipuisto (en)
 fiMadison Square 
  
Madison Square tai Madison Square Park on aukio ja puisto Manhattanilla New Yorkin kaupungissa Yhdysvalloissa. Varsinaista aukiota rajaavat Fifth Avenue, Broadway ja 23rd Street. Puisto on aukiosta itään ja sitä rajaavat idässä Madison Avenue, etelässä 23rd Street ja pohjoisessa itäinen 26th Street. Nimensä aukio on saanut Yhdysvaltain neljännen presidentin James Madisonin mukaan.
Madison Square ja ympäröiviä rakennuksia keväällä 2004.
Madison Squaren alue on ollut julkisena kaupunkitilana vuodesta 1686 lähtien. Virallisesti se avattiin kaupungin yleiseksi puistoksi 1847. Vapaudenpatsaan käsi ja soihtu olivat esillä puistossa kuusi vuotta, kun varoja patsaan rakentamiseksi kerättiin.
Puistoon on sijoitettu useita patsaita muun muassa George Edwin Bissellin patsas Yhdysvaltain 21. presidentistä Chester A. Arthurista ja Randolph Rogersin patsas New Yorkin kuvernööri William H. Sewardista vuodelta 1876. Puistoa ympäröivät monet tunnetut rakennukset: Flatiron Building, Metropolitan Life Insurance Company Tower ja New York Life Building.
Madison Square Garden

Madison Squaren pohjoislaidalla sijaitsi kaksi ensimmäistä Madison Square Garden -areenaa – ensimmäinen vuosina 1876–1889 ja toinen 1890–1925. Kolmas Madison Square Garden rakennettiin Hell’s Kitchenin kaupunginosaan.
Aiheesta muualla

Kuvia tai muita tiedostoja aiheesta Madison Square Wikimedia Commonsissa
Killer Moth

| Killer Moth |
| --- | --- |
Luoja(t):  Bill Finger ja Lee Schwartz
Kustantamo:  DC Comics
Ensiesiintyminen:  Batman #63 (helmikuu 1951)
Henkilötiedot
Status:  Aktiivinen
Henkilöllisyydet:  Cameron van Cleer, Drury Walker
Voimat:  Lentokyky (vain puvun kanssa) terävien radioaaltojen lähettäminen
Killer Moth eli Tappajakoi (esiintynyt suomessa myös nimellä Murhaajakoi) on ammattilaisrikollinen DC Comics -universumissa. Killer Moth on Batmanin arkkivihollisia. Hahmo teki ensiesiintymisensä vuoden 1951 helmikuussa, kun se esiintyi Batman-lehden numerossa 63.
Alkuperäisenä Killer Mothina toimi Cameron van Cleer, joka sai selville Bruce Waynen olevan Batman. Toiset rikolliset kuitenkin ampuivat häntä, ja hän sai välikohtauksesta pysyvän muistinmenetyksen, joten Drury Walkerista tuli uusi Killer Moth.
Länsi-Virginiassa Point Pleasantin pikkukaupungissa ja sen lähettyvillä on nähty yli kaksimetristä olentoa vuodesta 1966 lähtien. Olento sai nimen Mothman Killer Mothin mukaan.
Hahmon historia > Cameron van Cleer

Alkuperäinen Killer Moth, Cameron van Cleer oli vankilassa useita vuosia ennen ryhtymistään Killer Mothiksi. Hänet tunnettiin ainoastaan vankinumerollaan 234026. Vankilassa ollessaan hän luki artikkelin Batmanista, ja päätti ryhtyä Gotham Cityn toiseksi Batmaniksi, joka kuitenkin taistelisi Batmania vastaan. Van Cleer karkasi vankilasta ja kokosi suuren rikollisryhmän, jota vastaan poliisi oli voimaton. Hän rakensi itselleen päämajan, jolle antoi nimen Mothcave (”Koiluola”).
Cameron van Cleer aloitti siviilissä toiminnan hyväntekijänä. Hän ystävystyi Bruce Waynen kanssa. Öisin hän kuitenkin edisti asemaansa Killer Mothina, jättäen rikoksiensa jälkeen rikospaikalle infrapunavalolla toimivan Killer Moth -signaalin. Ensiesiintymisessään Killer Moth päästi vankeja pakoon Gotham Cityn keskusvankilasta, minkä jälkeen hän lähti jahtaamaan Batmania ja Robinia Mothmobile-nimen saaneella autollaan (suom. ”Koimobiili”, ”Koiauto”). Hän sai kuin saikin vangittua kaksikon, mutta Killer Mothin epäonneksi Batman ja Robin onnistuivat pakenemaan. He houkuttelivat Killer Mothin Gotham Bridge -sillalle taisteluun, joka päättyi Killer Mothin syöksyyn syvälle veteen.
Detective Comics -lehden ensiesiintymisessään heinäkuussa 1951 Killer Moth kidnappasi Bruce Waynen ja sai tietää tämän olevan Batman. Muut rikolliset kuitenkin ampuivat häntä ilmassa, ja hän syöksyi alas. Hän sai pääkalloonsa vammoja, jotka vaikuttivat aivojen toimintaan. Hän joutuu kärsimään muistinmenetyksestä lopun ikänsä. Myöhemmin Drury Walkerista tuli Cameron van Cleerin manttelinperijä.
Hahmon historia > Drury Walker

1990-luvulla julkaistiin tarina, jossa Killer Moth palasi piinaamaan Gothamin asukkaita, ja hänen henkilöllisyytensä paljastui. Killer Moth, yksi Gotham Cityn vaarallisimmista rikollisista, olikin todellisuudessa Drury Walker, pikkurikollinen, jota kukaan ei pitänyt uhkana tai ottanut vakavasti. Tarinasarja uudesta Killer Mothista on myös julkaistu sarjakuvasarjassa Batman – Lepakon Varjo, jonka julkaiseminen aloitettiin joulukuussa 1992.
Lehtisarjan aikana Killer Moth perusti oman rikollisliigan, jolle antoi nimen The Mistfits (”Hylkiöt”). Liiga koostui harvemmin sarjakuvissa nähdyistä Batmanin vihollisista, kuten hahmoista Kissamies ja Kalenterimies. Liigan tarkoituksena oli kaapata Bruce Wayne ja muita Gothamin tärkeimpiä henkilöitä. Ryhmä menestyi kuitenkin heikosti. Kun selvisi, että Killer Moth aikoi tappaa panttivangit, muut jäsenet kääntyivät häntä vastaan.
Myöhemmin Drury Walkerin Killer Moth myi sielunsa demonille nimeltä Nero. Killer Moth muuttui koin tapaiseksi jättiläishirviöksi nimeltä Charaxes. Ollessaan Charaxesin muodossa muistutti Walker hämärästi humanoidia, jolla on jättimäisen koin ulkomuoto. Hän tuhosi ihmisiä ja suojeli kotiloita, joissa säilytti rukouksiaan. Myöhemmässä vaiheessa hirviö muni suuren määrän munia, joista jokaisesta kuoriutui tarkka kopio Drury Walkerista. Myöhemmin hän varasti sielunsa takaisin ja muuttui takaisin Killer Mothiksi.
Muussa mediassa

1960-luvun Batman televisiosarjassa Killer Mothia esitti Tim Herbert. Jaksossa Killer Moth ja hänen Moth-konnat yrittävät siepata Bruce Waynen miljonääriystävän Gothamin kaupungin kirjastossa ja pitää hänet lunnaita vastaan; he kohtaavat myöhemmin Batmanin ja Robinin. Vaikka Moth onnistuu alun perin saamaan sankarit toimintakyvyttömäksi kotelo-asellaan, Batgirlin odottamaton saapuminen kallistaa vaa'at ja yhdessä trio saavat Mothin alistumaan.
Killer Moth esiintyi animaatiosarjassa Teen Titans, jossa häntä ääninäyttelivät Thomas Haden Church ja Marc Worden. Sarjassa Killer Mothin apulaisena nähtiin tämän hemmoteltu tytär Kitten.
Vuoden 2004 Batman animaatiosarjassa Drury Walkerin esittämä Killer Moth esiintyi jaksossa Team Penguins, jossa häntä ääninäytteli Jeff Bennett. Killer Moth esiintyi myös Batman – pelottomat animaatiosarjassa. Killer Moth esiintyi myös vuoden 2015 nettisarjassa DC Super Hero Girls, jossa häntä ääninäytteli Phil LaMarr.
Kenneth Munday

Kenneth Munday on yhdysvaltalainen fagotisti. Hänestä tuli Los Angelesin kamariorkesterin jäsen vuonna 1976. Hän on muun muassa osallistunut Gernot Wolfgangin teoksen Sinfonia Concertante for Four Winds "The D.A.R.K. Knights" kantaesitykseen. Munday on myös esiintynyt kamarimusiikkifestivaaleilla ja toiminut barokkikokoonpanossa Musical Offering, joka levytti kolme albumia Nonesuch Recordsille. Naxokselle Munday levytti Luciano Berion teoksen Sequenza XII soolofagotille. Hän on lisäksi soittanut televisio-ohjelmissa ja elokuvissa.
Munday on naimisissa viulisti Jennifer Mundayn kanssa. Pariskunnalla on tytär Marika. Munday on valmistunut yksityisestä California Institute of the Arts -yliopistosta.
Maret Suits

| Maret Suits> Maret Elson-Suits.Henkilötiedot |
| --- | --- |
Koko nimi:  Anna Liisa Margareta Suits
Syntynyt: 21. tammikuuta 1914 Pudasjärvi
Kuollut: 14. heinäkuuta 1956 (42 vuotta) Tukholma
Kansalaisuus:  Viro
Ammatti:  näyttelijä, runoilija
Sukulaiset:  Gustav Suits, Aino Thauvón-Suits, Helga Kangro, Leo Suits
Näyttelijä
Aktiivisena:  1937–1944
Maret Suits (Anna Liisa Margareta Suits, vuodesta 1945 Maret Elson; 21. tammikuuta 1914 Pudasjärvi – 14. heinäkuuta 1956 Tukholma) oli virolainen näyttelijä.  Hänen vanhempansa olivat virolainen runoilija Gustav Suits ja suomalainen kirjailija Aino Thauvón-Suits.
Maret Suits valmistui Tarton lukiosta vuonna 1932 ja Tarton esittävän taiteen studiosta vuonna 1937. Hän opiskeli sen jälkeen Tarton yliopiston filosofisessa tiedekunnassa. Hän toimi näyttelijänä vuosina 1937–1939 Estonia-teatterissa, vuosina 1939–1941 Kuressaaren teatterissa ja 1942–1944 Teatteri Vanemuinessa Tartossa.
Vuonna 1944 hän pakeni Ruotsiin ja työskenteli sen jälkeen Göteborgin yliopiston toimistossa.
Merkittävät roolit

1938 Hella Wuolijoki, Juurakon Hulda (rouva Kronenström)
1939 August Gailit, sovitus Andres Särev, Toomas Nipernaadi (Maret)
1939 Oskar Luts, sovitus Andres Särev, Tagahoovis (Tatjana Nikolajevna)
1940 August Kitzberg, sovitus Juhan Simm, Kosjasõit (Liisi)
1941 Hugo Raudsepp, Roosad prillid (Taali)
1942 Carlo Goldoni, Kahden herran palvelija (Beatrice)
1943 Aleksis Kivi, Nummisuutarit (Kreeta)
1943 A. H. Tammsaare, sovitus Andres Särev, Kõrboja peremees (Leena)
Runokokoelmat

Oled kes oled (1951)
Tõrvalill on aneliin (1958, postuumi, koostanut Raimond Kolk)
Random early detection

Random Early Detection (RED) on tietoliikenteessä käytetty jononhallinta-algoritmi. Siinä protokolla ikään kuin ”haistelee” mahdollista tulevaa virhetilannetta.selvennä
Kenneth Nygård

Kenneth Nygård (s. 3. marraskuuta 1957) on suomalainen juristi ja entinen tuomari. Hän on toiminut Turun hovioikeuden presidenttinä sekä laamannina useissa käräjäoikeuksissa.
Nygård valmistui Turun yliopistossa oikeustieteen kandidaatiksi vuonna 1982 ja oikeustieteen lisensiaatiksi vuonna 1991. Hän on toiminut urallaan viskaalina Turun hovioikeudessa vuosina 1985–1994, esittelijänä korkeimmassa oikeudessa vuosina 1994–1996, käräjätuomarina Paraisten käräjäoikeudessa vuosina 1996–2002, jäsenenä ja hallinnollisena päällikkönä hallintotuomioistuimessa, assistenttina ja opetustehtävissä yliopistossa sekä jäsenenä ja puheenjohtajana oikeusministeriön asettamissa työryhmissä. Nygård on ollut Varsinais-Suomen, Ahvenanmaan ja Länsi-Uudenmaan käräjäoikeuksien laamanni. Hänet nimitettiin Turun hovioikeuden presidentiksi 1. kesäkuuta 2016 alkaen. Nygård jäi eläkkeelle syyskuussa 2022.
Randori

Randori (jap. 乱取り) on japanilaisten itsepuolustuslajien termi, joka tarkoittaa vapaamuotoista otteluharjoittelua  (sparraus), joskus myös useampia hyökkääjiä vastaan. Kirjaimellisesti se tarkoittaa ”kaaoksen vastaanottamista” tai ”vapauteen tarttumista”, viitaten vapauteen tarkan kaavan mukaisesta harjoittelusta, katasta.
Randorin tarkka merkitys riippuu lajista, jossa sitä käytetään. Judossa ja Shodokan Aikidossa se viittaa useimmiten yksi yhtä vastaan tehtävään harjoitusotteluun, jossa ottelijat yrittävät vastustaa toisen tekniikoita ja tehdä vastatekniikoita niihin. Toisissa aikidon tyyleissä, etenkin Aikikaissa, se tarkoittaa erään tulkinnan mukaan harjoittelumuotoa, jossa yksi valittu aikidoka puolustautuu useaa hyökkääjää vastaan peräkkäin tietämättä kuinka ja missä järjestyksessä he hyökkäävät. Tämä randorin muoto ei ole harjoitteluottelua, eivätkä hyökkääjät saa vastustaa tai yrittää tehdä vastatekniikoita puolustautujan tekniikoihin. Täytyy huomata, että randori-termiä käytetään Aikikaissa ainoastaan Japanin ulkopuolella. Japanissa tätä harjoittelumuotoa kutsutaan Taninzu-gageksi mikä tarkoittaa kirjaimellisesti useaa hyökkääjää.
Aikikai aikidon piirissä käsitteet randori ja jiyuwaza sekä niihin tietyissä tilanteissa liittyvä taninzugage -termi voidaan tulkita eri tavoin opettajalinjasta riippuen. Eräs Japanissa yleinen ja Suomessakin jalansijaa saanut näkemys on seuraavanlainen:
Randori tarkoittaa täysin vapaata hyökkäys- ja puolustustilannetta. ”Uke - nage” -rooliajattelu voi hämärtyä, eikä varsinaisia sääntöjä tunneta, kuten ei aikidossa yleensäkään. Fyysisen taidon lisäksi randori vaatii ymmärrystä siitä, kuinka sitä toteuteaan lajin filosofian mukaisesti. Randori on aikidossa hyvin vaativa harjoitusmuoto.
Jiyuwaza merkitsee vapaata tekniikkaa tai tekniikkalajia määrittelemättömään tai määriteltyyn hyökkäysmuotoon. Useimmiten jiyuwazan yhteydessä toimitaan ”yksi hyökkäys, yksi tekniikka” -periaatteella.
Taninzugage ilmaisee, että hyökkääjiä on useampi kuin yksi, esim. futaridori jiyuwaza tarkoittaa vapaata tekniikkaa kahta hyökkääjää vastaan, jolloin yläotsikkona on taninzugage.
Vaikka karaten harjoitusotteluista käytetään yleensä sanaa kumite, joissain kouluissa käytetään myös randori-termiä ”mock-combatista”, jossa molemmat karatekat liikkuvat hyvin nopeasti väistellen äärimmäistä väkivaltaa koskematta kuitenkaan milloinkaan vähäkään toisiinssa. Kehon ehdoton hallinta on tässä välttämätöntä, ja siksi tavallisesti vain ylemmät vyöarvot voivat harjoitella randoria. Näissä kouluissa ero randorin ja kumiten välillä on, että randorissa toimintaa ei keskeytetä kun onnistunut tekniikka hyväksytään.
Randori voidaan asettaa vastakkain katan kanssa kahtena toisiaan täydentävänä harjoitusmuotona.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: mistä?
Rahavyö

Rahavyö
Rahavyö on yleensä ihonvärinen vyötärölaukku, jota pidetään vyötäröllä paidan alla. Sitä käytetään suojaamaan arvotavaroita taskuvarkailta. Tyypillisesti siinä pidetään passia, käteistä, ajokorttia, matkalippuja, luottokortteja ja koruja.
Aiheesta muualla

Kuvia tai muita tiedostoja aiheesta Rahavyö Wikimedia Commonsissa
Random Act of Kindness

Random Act of Kindness logo
Random Acts of Kindness eli yllätyshyvyys on Yhdysvalloista alkunsa saanut liike, jonka ideana on nimettömänä tehdyt hyvät työt. Tutkimuksessa on todettu että 3–5 pientä hyvää tekoa päivässä lisää ihmisen onnellisuuspisteitä, ja teho kasvaa, jos teot jatkuvat.
Kolbein Falkeid

| Kolbein Falkeid> Henkilötiedot |
| --- | --- |
Syntynyt: 19. joulukuuta 1933 Haugesund, Norja
Kuollut: 27. kesäkuuta 2021 (87 vuotta)
Ammatti:  runoilija
Kirjailija
Tuotannon kieli: norja
Esikoisteos:  Gjennom et glass-skår (1962)
Palkinnot
 Dobloug 1993 Brage Kunniapalkinto 2011 
Aiheesta muualla
Löydä lisää kirjailijoitaKirjallisuuden teemasivulta
Kolbein Falkeid (19. joulukuuta 1933 Haugesund – 27. kesäkuuta 2021) oli norjalainen runoilija. Hänet tunnetaan muun muassa Vamp-yhtyeelle kirjoittamastaan "Tir n'a Noir" -viisusta sekä runokokoelmasta En annen sol (1989), jossa hän kuvailee tyttärensä menettämisen aiheuttamaa surua. Falkeid sai urallaan useita palkintoja, muun muassa Doblougin vuonna 1993 ja kunnia-Bragen vuonna 2011. Hänet nimitettiin Pyhän Olavin ritarikuntaan 2010.
Teokset

Gjennom et glass-skår (1962)
Vi (1966)
Dissonans (1968)
Gjenskinn (1971)
Reisenotater (1973)
Horisontene (1975)
Opp- og utbrudd (1978)
Vagabondering (1979)
Noen skritt unna (1980)
Robinson (1981)
Redningsførsøk (1983)
Trekket vestover (1984)
De andre (1984)
Gledepunkter (1985)
Kaffekjelens vinger (1988)
En annen sol (1989)
Bølgelengder (1990)
Gjest (1995)
Linedansere (1996)
Utrøstelig bøddel (1997)
De store strendenes samtale (1998)
Enslige utsikter (2000)
Utestengt (2001)
Samlede dikt (2003)
Vind, eple (2003)
Labyrint (2010)
Uvisshetens land (2011)
Øyet og virkeligheten (2014)
Ranskan Louisiana

Ranskan Louisiana merkittynä nykyisen Yhdysvaltojen kartalle kirkkaan vihreällä.
Ranskan Louisiana (ransk. La Louisiane) on eurooppalaisten Pohjois-Amerikan valloitukseen liittyvä termi. Ranskalla oli muiden eurooppalaisten merivaltojen ohella huomattavat suunnitelmat lännen siirtomaan varalle. Louisiana, joka oli merkittävästi nykyistä Yhdysvaltojen Louisianan osavaltiota laajempi, kuului osana suureen "la Nouvelle France" (Uusi Ranska) -nimiseen alueeseen. Muut osat olivat Kanadassa (St Lawrencejoen laakso), Acadia (Nykyisen Quebecin ja Uuden Englannin rannikko), Hudsoninlahti ja Terre Neuve (Newfoundland).
Louisiana kuului löyhästi Ranskalle jo 1500-luvulta, jolloin ensimmäiset tutkimusretkeilijät ja turkiskauppiaat saapuivat Suurille järville ja Mississippijoelle. Ranskalaiset kävivät kauppaa intiaanien kanssa. Kuuluisimpia ranskalaisia Louisianan alueen tutkijoita olivat Louis Joliet, Jacques Marquette, Sieur de La Salle ja Pierre Laclède. Hallintokaupunkina oli Nouvelle-Orléans.
Suurimmillaan 1700-luvun alussa alue käsitti koko keskisen Pohjois-Amerikan alangon Appalakeilta Kalliovuorille. Seitsenvuotisen sodan päätteeksi 1763 Ranska luovutti Mississipin itäpuolisen osan Englannille, länsipuoli jäi epäselvästi Ranskan ja Espanjan sekahallintoon. Napoleon Bonaparten aikana 1801 Ranska sai länsipuolisen Louisianan nimellisesti kokonaan ja myi sen 1803 Thomas Jeffersonin johtamille Yhdysvalloille. Kauppasumma oli 80 miljoonaa Ranskan frangia eli 15 miljoonaa Yhdysvaltojen dollaria.
Louisianan osavaltio perustettiin 1812, loppu alue muodosti aluksi Missourin territorion.
Territorioon kuuluivat kokonaan Arkansasin, Missourin, Iowan, Oklahoman ja Kansasin nykyiset osavaltiot sekä osittain Minnesotan, Etelä-Dakotan, Pohjois-Dakotan, Montana, Wyomingn ja Coloradon osavaltiot ja pieniä osia Texasista.
St. Louisin maailmannäyttely 1904, nimeltään Louisiana Purchase Expedition, oli omistettu tälle sata vuotta vanhalle kaupalle.
Kauppalehden talousuutiset

| Kauppalehden Talousuutiset |
| --- | --- |
Tyyli:  Talousuutiset
Kestoaika:  n. 7 min
Luoja(t):  MTV3 Kauppalehti
Pääosissa:  Leena Laakso Juha Lappalainen Elsi Mustaniemi Leea Ollikainen Matti Toivonen
Alkuperämaa:   Suomi
Verkko:  MTV3
Esitetty:  1993 – 2009
Aiheesta muualla
IMDb 
Kauppalehden Talousuutiset, alun perin vain Talousuutiset, oli talouselämän tapahtumiin ja niiden taustoihin keskittyvä television uutislähetys, jota esitettiin vuosina 1993–2003 MTV3-kanavalla joka arki-ilta Seitsemän uutisten jälkeen. Talouden erityisuutislähetystä toimitti aluksi MTV3, mutta myöhemmin yhteistyötä tehtiin tiiviisti Kauppalehden kanssa. Lähetyksillä oli parhaimmillaan lähes miljoona katsojaa päivittäin.